Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18302

b) a közbenső időszakban részleges vészhelyzeti gyakorlatok végrehajtásával annak biztosítására, hogy az átfogó repülőtéri vészhelyzeti gyakorlat során feltárt hiányosságokat kiküszöbölték. A fentieken túlmenően, a gyakorlatok végrehajtása, vagy egy tényleges vészhelyzet bekövetkezése után a tervet a feltárt hiányosságok kiküszöbölése érdekében szükség szerint módosítsák. 2007/70/II. szám Megjegyzés: Az átfogó repülőtéri vészhelyzeti gyakorlat célja annak megállapítása, hogy a repülőtéri kényszerhelyzeti terv megfelel a különböző vészhelyzet típusok követelményeinek. A részleges gyakorlatok célja az egyes résztvevő szervezetek és szolgálatok, valamint a terv egyes részeinek, mint például a távközlési rendszernek ellenőrzése annak biztosítása érdekében, hogy azok megfeleljenek a követelményeknek. Vészhelyzetek különleges környezetben 9.1.14 A terv terjedjen ki a megfelelő különleges mentő szolgálatok vészhelyzet alkalmával történő azonnali bevetésére és a velük való együttműködésre az olyan repülőtéren, amely vizek és/vagy mocsaras területek közelében helyezkedik el, valamint ahol a megközelítési és indulási műveletek jelentős része ilyen területek felett történik. 9.1.15 Ajánlás — A vizek és/vagy mocsaras területek közelében, vagy különleges földrajzi környezetben elhelyezkedő repülőtereken a repülőtéri kényszerhelyzeti terv tartalmazza a különleges mentő szolgálatok létrehozását, kiképzését, intézkedéseik előzetes tervezését és rendszeres időközönként végzett ellenőrzését is. 9.2 Tűzoltó és mentő szolgálat Általános rész Bevezető megjegyzés: A tűzoltó és mentő szolgálat legfőbb célja és feladata az életmentés. Ezért a tervben elsősorban a repülőtéren és annak közvetlen környékén bekövetkező légijármű balesetekkel, vagy repeseményekkel foglalkozzanak, mert ez az a terület, ahol a legnagyobb lehetőség adódik az életmentésre. Minden esetben fel kell tételezni a tűzoltás lehetőségét és szükségességét, mivel a tűz közvetlenül a légijármű baleset, illetve repesemény után, vagy a mentési műveletek alatt bármikor bekövetkezhet. A túlélhető légijármű balesetek hatásos mentésének legfontosabb tényezői a következők: a mentésben résztvevő személyek kiképzése, az igénybe vett felszerelések hatékonysága, a beavatkozás gyorsasága azaz a sebesség, amellyel a tűzoltó és mentő szolgálatok személyzete és felszerelései bevethetők. Az épület és üzemanyag tároló létesítmények tűzvédelmét, valamint a futópálya habbal történő beterítését, illetve ezek követelményeit nem vettük figyelembe. Alkalmazás 9.2.1 A repülőtéren biztosítani kell tűzoltó és mentő szolgálatot, valamint megfelelő felszerelést. Megjegyzés: Megfelelő elhelyezéssel és felszereléssel rendelkező nyilvános (köz), vagy magán szervezetek kijelölhetők a tűzoltó és mentő szolgálatok feladatainak ellátására. Kívánatos, hogy az ilyen szervezetek, vagy szolgálatok tűzoltósági épülete a repülőtér területén belül legyen, azonban ettől eltérő elhelyezés sincs kizárva, amennyiben a beavatkozási időre vonatkozó előírások teljesíthetők. 9.2.2 Ahol a repülőtér vizek és/vagy mocsaras területek közelében, vagy különleges földrajzi környezetben helyezkedik el, valamint ahol a megközelítési és indulási műveletek jelentős része ilyen területek felett történik, a lehetséges vészhelyzetnek illetve kockázatnak megfelelő különleges mentő szolgálat kell, hogy rendelkezésre álljon.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes